Drejebog til dialogmøde 1 - bilag 1

|  |  |  |  |
| --- | --- | --- | --- |
| Tid | Indhold | Proces | Praktisk |
| 10 min. | Introduktion til dialogforløbet og gennemgang af programmet for første dialogmøde | Forklar, hvorfor I vil arbejde mere med at styrke elevdemokratiet og hvad det betyder for jeres skole.  Gennemgå programmet for dagen og fortæl om forløbet: at I vil afholde to dialogmøder, hvor det allervigtigste er, at det er elevernes stemme der blive hørt  Vis evt. en af de fire film som introduktion og for at vise, hvad andre STU-elever har fået ud af forløbet | * Flip chart står klar med programmet for dialogmødet og til fælles opsamling senere * Klargør så I kan vise en eller flere film |
| 30 min. | **Øvelse: Færdiggør sætningerne**  Opvarmningsøvelse, hvor eleverne skal færdiggøre nogle sætninger, som tager udgangspunkt i hvad der øv, hvad der er godt og hvad de godt kunne tænke sig på STU. | Start med at vise de forskellige eksempler på sætninger, som andre elever har skrevet.  Dernæst skal eleverne selv skrive deres sætninger færdig:   * *Jeg synes egentlig, at det er for dårligt at…..* * *På vores STU vil jeg gerne være med til at….* * *Jeg får lyst til at komme i skole når…..*   Eleverne kan skrive alle tre sætninger eller vælge nogle. De må også gerne færdiggøre flere af den samme sætning. Det vigtigste er, at de får reflekteret over de tre sætninger.  Det er en god idé at samle sætningerne sammen og dele nogle af dem i plenum.  Bagefter kan I hænge dem op på væggen, så man kan se, om der er noget man kan spejle sig i og inddele dem lidt i kategorier/emner. | * Hæng evt. nogle eksempler på sætninger, som andre elever har skrevet op som inspiration |
| 15 min. | Evt. pause |  |  |
| 30 - 45 min. | **Øvelse: Samtalecirklen**  Dialog i grupper, to og to eller tre og tre, gerne som en walk’n’talk, hvor eleverne snakker om forskellige emner, som de har valgt ud.  Idéen er, at man vælger et emne ud, som man sætter i midten af cirklen og så taler man om, hvad der er godt og skidt ved det emne, og om man har nogle konkrete ønsker. Det er vigtigt, at man stiller alle 3 spørgsmål til hvert emne, så man kommer godt omkring det.  Husk eleverne på at stille hinanden de tre spørgsmål og lytte til hinandens svar. De må også gerne stille uddybende spørgsmål og være nysgerrige på hinandens svar. | Præsentér de forskellige emnekort og de tre spørgsmål.  Emner:   * *det sociale* * *transport* * *undervisning* * *praktik* * *overgang til livet efter STU* * *rammer* * *aktiviteter* * *opstart op STU* * *andet*   Spørgsmål:   * *Hvad er øv?* * *Hvad er godt?* * *Hvad kunne vi godt tænke os?*   Eleverne går sammen i grupper og udvælger de emner de helst vil snakke om. Man kan vælge to emner hver eller blive enige om nogle sammen.  Herefter bruger man samtalecirklen til at snakke med hinanden om emnerne. | * Samtalecirklen og emnekort * Walk’n’talk kan være en god idé, hvis der er mulighed for det * Man kan godt sidde alene sammen med en underviser og lave øvelsen, hvis der er behov for 1-1. |
| 15 min. | Evt. pause |  |  |
| 30 min. | **Opsamling**  Efter samtaleøvelsen samler man op i plenum.  Husk at bruge elevernes egne ord og skriv dem ned uden at oversætte dem, også hvis det er ord, man ikke enig i. | Skriv emner op på flipchart, eksempel:  Fællesskab   * Hvad er øv? * Hvad er godt? * Hvad kunne vi godt tænke os?   Spørg eleverne ind til, hvad de snakkede om, og skriv stikord ned til hvert emne.  Plancherne skal gemmes eller gives til elevrådet, en arbejdsgruppe eller en leder/underviser, så de kan bruges igen til næste dialogmøde. | * Flip chart står klar til fælles opsamling (se eksempler på opsamling) * Husk at tage billeder af flip charts, så I også har dem digitalt |
| 15 min. | **Afrunding & Stemmeseddel**  Tak for i dag og en snak om, hvad der skal ske inden næste dialogmøde.  Stemmesedler: Eleverne skal stemme på det emne/emner de helst vil arbejde videre med. | Eleverne skal arbejde videre med nogle af emnerne. Derfor skal vi inden næste dialogmøde stemme på, hvad der er det vigtigste emne.  Evt. afstemning som afslutning eller i et modul kort efter dialogmødet. | * Stemmesedler printet og klar til brug * Plancher fra opsamlingen gives til elevrådsansvarlig eller lignende, så de kan tage dem med til næste dialogmøde |