Drejebog til dialogmøde 2 - bilag 2

|  |  |  |  |
| --- | --- | --- | --- |
| Tid | Indhold | Proces | Praktisk |
| 20 min. | **Introduktion**  Gennemgang af programmet for i dag.  Siden sidste dialogmøde har der været afstemning – hvilket emner skal vi arbejde videre med?  Genbesøg plancher og find ud af, om I mangler noget på dem? | Gennemgang af de forskellige emner på plancherne. Spørg evt. om der er kommet noget mere op, som eleverne gerne vil tilføje. | * Hæng plancher op fra sidst * Skriv programmet op * Skriv afstemningen op på tavlen |
| 15 min. | Inspirationskort som viser forslag til forskellige ting man kan gøre, for at få demokratisk indflydelse.  I dag skal vi komme tættere på forandring:  Præsentation af forskellige ting man kan gøre for at få indflydelse såsom:   * snak med elevrådet * snak med lokalpolitikere * skriv et brev * lav en arbejdsgruppe * gå sammen med andre STU-skoler, osv. | Snak sammen to og to om inspirationskortene. Er der andre ideer til handlemuligheder? Hvad tænker I om de forskellige muligheder?    Efterfølgende kan I gennemgå inspirationskortene i plenum og komme med konkrete eksempler. | * Inspirationskort deles rundt |
| 15 min. | Evt. pause |  |  |
| 30 – 45 min. | Gruppearbejde med emner, som der er flest der har stemt på.  Brug forandringsplanchen og de overordnede spørgsmål til refleksion:   * Hvad skal ændres? * Hvem kan hjælpe? * Ideer til løsninger * Ting man kan gøre   Det behøver ikke at være noget der skal ændres, det kan også være et ønske om at skabe noget nyt, som f.eks. at få en kantine på skolen, hvis man ikke har sådan en eller at arrangere en halloween-fest. | Inddel i grupper, hvor eleverne skal arbejde videre med det emne, de synes er mest vigtigt. Har man ikke stemt, vælger man på dagen det emne, man gerne vil arbejde videre med.  Gennemgang af forandringsplanchen, som er inddelt i 4 hjørner. Det er en hjælpe-planche og behøver ikke at blive udfyldt udførligt, men skal blot sætte refleksioner i gang hos eleverne, så de kan begynde at skitsere nogle af de handlinger og aktiviteter der er behov for, for at nå videre med deres ønske. De kan også bruge inspirationskortene.  Det er vigtigt, at underviserne går med ud i grupperne og hjælper med at få samtalen i gang og skriver ned løbende, hvis ikke en af eleverne skriver ned. | * Forandrings-planchen og inspirationskort * Inddel i grupper, hvor der går en underviser med i hver gruppe |
| 15 min. | Evt. pause |  |  |
| 30 min. | Opsamling og næste skridt.  Fælles opsamling – kan variere i tid og nysgerrighed.  Forslag til næste skridt: Elevrådet eller andre skal gribe processen, så handlingerne bliver ført ud i livet. | Hver gruppe fortæller om deres ønskede forandring ud fra de 4 hjørner i forandringsplanchen.  Hver gruppe fortæller om, hvad de er nået frem til. De andre elever må gerne spørg ind eller komme med inputs.  Afrunding af dialogforløbet. | * Tag billeder af plancher og andet materiale, så I har det til at arbejde videre med * Aftal hvem der arbejder videre med de forskellige emner |